Atenţionare de călătorie în Franța: Greva controlorilor de trafic aerian ar putea paraliza aeroporturile
Data actualizării: Data publicării:
Ministerul Afacerilor Externe (MAE) informează cetăţenii români care se află, tranzitează sau intenţionează să călătorească în Republica Franceză că sindicatul controlorilor de trafic aerian UNSA-ICNA din Republica Franceză a lansat un apel la grevă pentru sâmbătă.
Mişcarea de protest ar putea fi semnificativă şi se estimează o reducere cu aproximativ 70% din zborurile programate sâmbătă, 25 mai, pe aeroportul Orly din Paris, avertizează MAE într-un comunicat remis sâmbătă .
Cetăţenii români interesaţi sunt sfătuiţi să se informeze de la companiile aeriene în legătură cu eventuale întârzieri/anulări ale zborurilor şi să consulte pagina web a aeroportului Paris Orly https://www.parisaeroport.fr/orly.
Se poate solicita asistenţă consulară la numerele de telefon ale Consulatului General al României la Paris: +33147052966 şi +33147052755. De asemenea, cetăţenii români care se confruntă cu o situaţie dificilă, specială, cu un caracter de urgenţă, au la dispoziţie următoarele telefoane de permanenţă, în funcţie de circumscripţia consulară de reşedinţă: Consulatul de la Paris: +33680713729; Consulatul de la Marsilia: +33610027164; Consulatul de la Lyon: +33643627736; Consulatul de la Strasbourg: +33627050022.
Totodată, MAE recomandă consultarea paginilor de Internet: www.mae.ro, http://paris.mae.ro, https://cgparis.mae.ro/, http://lyon.mae.ro, http://marsilia.mae.ro, http://strasbourg.mae.ro şi reaminteşte faptul că cetăţenii români care se deplasează în străinătate au la dispoziţie secţiunea Sfaturi de călătorie, disponibilă pe website-ul Ministerului Afacerilor Externe (https://www.mae.ro/node/1533), care oferă informaţii, alerte, atenţionări şi sfaturi de călătorie.